V soboto, 16.02.2013 smo se krajani KS Dob in smučarska sekcija TRD Turnše-Češenik odpravili na že tradicionalno smučarsko tekmovanje v veleslalomu. Zbrali smo se pred KS Dob ob sedmi uri in se odpeljali proti Turnšam. Tam smo pobrali še ostale tekmovalce in nato odrinili na smučišče Stari vrh nad Škofjo Loko. Ko smo prispeli je že zadišalo po trojanskih krofih, ki smo jih z velikim tekom pojedli. Pred začetkom tekme smo si nekateri ogledali progo, nato pa se je ob deseti uri začelo tekmovanje. Po drugi vožnji smo odsmučali do bližnje koče, kjer smo imeli razglasitev rezultatov.

V kategoriji cicibanov je zmagal Grošelj Žiga, 2. mesto je dosegel Kotnik Nejc, 3. mesto pa Jeran Aljaž. V kategoriji deklic je zmagala Ravnikar Tina , 2. mesto je dosegla Smolnikar Ema, 3. mesto pa Smolnikar Nika. V kategoriji dečkov je zmagal Kotnik Luka, 2. mesto je dosegel Jeraj Jan, 3. mesto pa Zore Luka. Pri članicah je zmagala Ravnikar Karmen, 2. mesto pa je dosegla Koderman Mateja. V kategoriji starejših članic je zmagala Milanovič Marija, 2. mesto je dosegla Ravnikar Marija,3. mesto pa Koderman Marija. Pri članih je zmagal Grošelj Peter,2. mesto je dosegel Jeran Tomaž in 3. mesto Grat Jani. Pri starejših članih je zmagal Sušnik Marko, 2. mesto je dosegel Kosmatin Marjan in 3. mesto Koderman Stane. V kategoriji deskarjev je zmagal Sušnik Evgen, 2. mesto je zasedel Kosmatin Žiga in tretje mesto Andročec Rok.

Pri najvišji koči smo imeli kosilo, nato pa je bilo do zaprtja smučišča prosto. Smučišče se je zaprlo prehitro, zato smo se morali odpraviti proti domu. Ker smo imeli energije še dovolj smo se zvečer še malo poveselili. Komaj čakam naslednje leto, ko se bom spet pridružila že 12. tekmovanju po vrsti.

Ema Smolnikar